**Cyfarfod: Y Cyd-bwyllgor Archwilio**

**Lleoliad: Teams**

**Dyddiad: 24 Gorffennaf**

10.30am – 1.00pm

|  |  |
| --- | --- |
| **Aelodau:** | Ms Kate Curran (KC) CadeiryddMr Farhan Shakoor (FS)Ms Julie James (JJ) |
| **Mynychwyr y Cyd-bwyllgor Archwilio** | Dr Richard Lewis, Y Prif Gwnstabl, (PG)Ms Carys Morgans, Prif Swyddog Gweithredol (CM)Mr Edwin Harries, Cyfarwyddwr Cyllid (CC)Ms Nicola Davies, Prif Swyddog Cyllid Dros Dro (PSC) (ND)Mr Jason Blewitt, Archwilio Cymru (JB)Ms Anneesa Ali, Archwilio Cymru (AA)Ms Fiona Roe, TIAA (FR)Mr Jonathon Maddock, TIAA (JM)Ms Gaynor Maddox, Pennaeth Rhaglenni a Newid (GM)Ms Michelle Reynolds, Pennaeth Cyllid Dros Dro (MR)Mr Neil Evans, Rheolwr Busnes SCHTh (NE)Ms Linda Williams, Cyfarwyddwr Trefniadaeth Pobl a Datblygiad (LW)Mr Andrew Rees, Uwch-reolwr Cyfleusterau (AR)Ms Caroline Wheeler, Sylwedydd (CW) |
| **Ymddiheuriadau** | Dafydd Llywelyn, Comisiynydd yr Heddlu a ThrosedduMs Louise Harries, Uwcharolygydd Dros Dro, Pennaeth yr Uned Gwella GwasanaethauMs Beverley Peatling, Prif Swyddog CyllidDavid Macgregor, Aelod o'r Pwyllgor |
| **Datganiadau o fuddiant:** | Dim |

|  |
| --- |
| CRYNODEB O’R CAMAU GWEITHREDU O’R CYFARFOD A GYNHALIWYD AR 14 Mawrth 2024 |
| **Rhif y cam gweithredu** | **Crynodeb o'r cam gweithredu** | **I'w symud ymlaen gan** |  **Cynnydd** |
| A53 | Bod y cylch cynllunio a sicrwydd yn cael ei gynnwys ar agenda cyfarfod nesaf y Cyd-bwyllgor Archwilio. | Yr Uwcharolygydd Dros Dro Louise Harries | **Ar y gweill** – bydd yr adroddiad hwn yn cael ei ystyried yn y Seminar Datganiad o Gyfrifon sydd i'w gynnal ym mis Hydref. |
| A57 | Bod gwybodaeth yn dod yn ôl i’r pwyllgor mewn perthynas â’r mater pensiynau ymhen chwe mis i nodi cynnydd y gwaith ymchwilio a wnaed i nodi faint o unigolion y gallai mater bandiau pensiwn gwahanol effeithio arnynt. | Cyfarwyddwr Cyllid | **Ar y gweill** – bydd yr adroddiad hwn yn cael ei gyflwyno i’r cyfarfod a gynhelir ym mis Medi 2024 |
| A65 | Cyflwyno Fframwaith Llywodraethu Corfforaethol diwygiedig drafft i'r pwyllgor yn y cyfarfod a gynhelir ym mis Gorffennaf. | Prif Swyddog Gweithredol | **Ar y gweill** – bydd hyn yn cael ei gynnwys ar agenda cyfarfod mis Gorffennaf. |
| CRYNODEB O’R CAMAU GWEITHREDU O’R CYFARFOD AR 5 Mehefin 2024 |
| A11 | Bod ystyriaeth yn cael ei rhoi i ddatblygu cynlluniau parhad busnes a symbylir gan effaith a bod cyfarfod yn cael ei drefnu rhwng GM a FS i drafod. | NE | **Ar y gweill** – trefnir cyfarfod ar gyfer wythnos gyntaf mis Awst. |

1. **Cadarnhau cofnodion y cyfarfod a gynhaliwyd ar 5 Mehefin 2024**

Derbyniwyd cofnodion y cyfarfod a gynhaliwyd ar 5 Mehefin fel cofnod cywir gan y pwyllgor.

1. **Adolygiad o Gamau Gweithredu Heb eu Cyflawni**

**Trafododd y pwyllgor y camau gweithredu a ganlyn o gyfarfodydd blaenorol:-**

**A55** – Mewn perthynas â'r cam hwn ynghylch Cydymffurfiaeth Statudol Ystadau, cafodd yr aelodau gyflwyniad manwl a oedd yn amlygu'r lefelau cydymffurfio presennol.

**Cam Gweithredu A 13: Bod y cyflwyniad a ddarparwyd yn y cyfarfod mewn perthynas â cham gweithredu 55 ynghylch Cydymffurfiaeth Statudol Ystadau yn cael ei ddosbarthu i aelodau'r pwyllgor.**

**A65** – Mae’r comisiynydd wedi penderfynu cynnal adolygiad mwy cynhwysfawr o’r trefniadau llywodraethu o fewn SCHTh. Rhannwyd cynigion drafft â'r prif swyddogion mewn diwrnod cwrdd i ffwrdd ac mae'r egwyddorion a amlinellwyd wedi'u cytuno. Unwaith y bydd manylion y trefniadau llywodraethu wedi'u cwblhau a'u gweithredu, bydd y Fframwaith Llywodraethu Corfforaethol yn cael ei ailysgrifennu a'i gyflwyno i'r pwyllgor. Bydd y cynigion yn cael eu rhannu ag aelodau'r pwyllgor y tu allan i'r cyfarfod i ofyn am eu barn ar y trefniadau arfaethedig.

**A11** – Cyfarfod rhwng FS a GM wedi ei drefnu ar gyfer 15 Awst.

1. **Cynllun Gwaith y Cyd-bwyllgor Archwilio**

Dywedodd NE wrth y pwyllgor fod eitem yn y cynllun gwaith presennol yn ymwneud ag ansawdd asesu allanol archwilio mewnol. Yn dilyn trafodaethau â JM cadarnhawyd bod yr asesiad hwn yn digwydd bob pum mlynedd. Dywedodd FR, tra bod asesiad allanol yn cael ei gynnal, fod cyfle i'r pwyllgor gynnal hunanasesiad o drefniadau archwilio mewnol i roi sicrwydd ychwanegol. Nododd y cadeirydd fod contract newydd wedi cychwyn yn ddiweddar ac y byddai'n ddoeth caniatáu i'r contract gael ei ymgorffori cyn cynnal hunanasesiad.

**Cam gweithredu A14: Bod y pwyllgor yn cynnal hunanasesiad o’r broses archwilio mewnol a gynhaliwyd gan TIAA ymhen 12-18 mis.**

**Cam gweithredu A15: Bod y pwyllgor yn cael yr asesiad allanol o archwilio mewnol a gynhaliwyd yn 2022 i roi cymorth.**

1. **Derbyn diweddariad llafar gan y Grŵp Llywodraethu Archwilio ar gyfarfod a gynhaliwyd**

**ar 17 Mehefin 2024**

Darparodd MR ddiweddariad o’r cyfarfod Llywodraethu Archwilio a gynhaliwyd ar 17 Mehefin 2024. Dywedodd MR mai prif ffocws y cyfarfod oedd archwiliad cydymffurfio yr adran AD ar weithio hyblyg, a nododd fod hyn ar agenda'r cyfarfod hwn.

Mae'r grŵp wedi ystyried cynllun blynyddol Archwilio Mewnol ar gyfer 2023/2024. Nododd yr adroddiad fod 15 o argymhellion heb eu gweithredu ar hyn o bryd ond maent i gyd o fewn yr amserlen ar gyfer gweithredu. Yn dilyn cais gan DM yn ymwneud ag archwiliadau cydweithredol cytunwyd y bydd penaethiaid cyllid holl heddluoedd Cymru yn cyfarfod yn fisol i drafod cynnydd a chynhelir y cyfarfod nesaf ar 5 Awst.

**Cam gweithredu A16: Bod yr adroddiad a ystyriwyd gan y Grŵp Llywodraethu Archwilio mewn perthynas â'r cynnydd yn erbyn cynllun blynyddol Archwilio Mewnol yn cael ei ddosbarthu i'r pwyllgor a'i gynnwys ar agendâu'r dyfodol.**

1. **Ystyried gweithredoedd cyfarfod y Grŵp Llywodraethu Corfforaethol a gynhaliwyd ar 24 Mehefin 2024 (Cyfarwyddwr Cyllid)**

Ystyriodd y pwyllgor gamau gweithredu'r Grŵp Llywodraethu Corfforaethol a gyfarfu ar 24 Mehefin a dywedwyd wrthynt fod trafodaethau'n cael eu cynnal ynghylch y datganiad llywodraethu blynyddol, parhad busnes a diweddariadau polisi Adnoddau Dynol. Cadarnhaodd CM fod trafodaethau manwl iawn yn y fforwm a bod nifer o newidiadau wedi'u gwneud i'r Datganiad Llywodraethu Blynyddol o ganlyniad i'r trafodaethau hynny. Diolchodd CM i GM am y gwaith a wnaed mewn perthynas â hyn.

1. **Ystyried yr adroddiadau canlynol gan yr archwilwyr mewnol:**
	1. **Ystyried yr Adroddiad Cryno ar Sicrwydd Rheolaethau Mewnol (SICA) 2023/2024**

Ystyriodd y pwyllgor yr adroddiad Cryno ar Sicrwydd Rheolaethau Mewnol. Dywedodd JM fod TIAA wedi dod yn gorfforaeth ardystiedig C. Dywedodd JM fod y cynnydd yn erbyn cynllun 2023/24 wedi'i gwblhau. Dywedwyd wrth y pwyllgor fod cynnydd da yn cael ei wneud mewn perthynas ag amseriadau adolygiadau sy'n rhan o gynllun 2024/25 a bod hyn wedi'i hwyluso gan gyfarfodydd rheolaidd rhwng MR a JM.

* 1. **Ystyried yr Adolygiad Cydweithredol o’r Ddeddf Diogelu Data (2023/24)**

Ystyriodd y pwyllgor Adolygiad Cydweithredol o'r Ddeddf Diogelu Data a dywedodd JM fod Heddlu Dyfed-Powys wedi cael sicrwydd rhesymol. Mynegodd KC bryderon ynghylch manylion yr adroddiad gan fod y pwyllgor yn ymwybodol bod materion yn y maes hwn a'i fod wedi gobeithio cael mwy o sicrwydd ar y materion hynny. Teimlai FS hefyd fod materion ychwanegol a allai arwain at ddiffyg cydymffurfio gan gynnwys dim cofnod o weithgaredd prosesu a gynhaliwyd, dim cofrestr risg gwybodaeth wedi'i diweddaru a dim gweithdrefnau rheoli troseddau a allai arwain at ganlyniadau cyfreithiol ac enw da. Parhaodd FS fod pryder pellach mewn perthynas â'r argymhellion yn yr adroddiad nad oeddent mor uchel ag y dylent fod. Nododd FR fod pryderon y pwyllgor ac awgrymodd fod TIAA yn ailystyried yr adroddiad yn unol â'r materion a godwyd gan y pwyllgor ac yn cyflwyno fersiwn wedi'i diweddaru i'r cyfarfod nesaf.

**Cam gweithredu A17 – Bod TIAA yn adolygu'r canlyniadau sydd wedi'u cynnwys yn yr adolygiad cydweithredol hwnnw o'r Ddeddf Diogelu Data i ddeall y rhesymeg y tu ôl i'r canlyniadau a bod adroddiad diwygiedig yn cael ei gyflwyno i gyfarfod nesaf y pwyllgor.**

**Cam gweithredu A18 – Bod y Grŵp Llywodraethu Archwilio yn sefydlu ac yn cynnal rôl i sicrhau y cedwir at unrhyw weithdrefnau rheoli a nodir trwy adolygiadau archwilio mewnol a'u bod yn cael eu gweithredu.**

* 1. **Ystyried yr Adolygiad Cydweithredol o Delemateg (2023/24)**

Ystyriodd y pwyllgor yr adroddiad ar yr adolygiad cydweithredol o Delemateg a dywedwyd wrthynt fod yr adolygiad wedi dod i ben gyda sicrwydd rhesymol ar gyfer Heddlu Dyfed-Powys. Neilltuwyd argymhelliad blaenoriaeth dau mewn perthynas â nifer y teithiau a gyflawnwyd lle nad oedd y data wedi'i gofnodi ar gyfer y daith. Dywedwyd wrth y pwyllgor fod argymhellion heb eu penderfynu o'r adolygiad blaenorol yn 2022/2023 oherwydd problem gyda'r system gofnodi a bod hyder isel yn y data a oedd yn cael ei ddarparu.

Dywedodd JM mai argymhelliad o'r adolygiad oedd bod Heddlu Dyfed-Powys a Heddlu Gogledd Cymru yn gweithredu'r broses a ymgymerwyd gan Heddlu Gwent a Heddlu De Cymru mewn perthynas â data. Cafwyd trafodaeth mewn perthynas â threfniadau monitro a dadansoddi yn y dyfodol.

Gofynnodd JJ a oedd y camau gweithredu yn yr adroddiad wedi’u rhoi ar waith erbyn 6 Mai 2024. Cadarnhaodd EH fod y camau gweithredu wedi'u cymryd a'u bod wedi'u cwblhau. Dywedodd EH pan brynwyd Telemateg nad oedd digon o adnoddau i fonitro'r data y mae'n ei gynhyrchu, ond bellach mae swyddog penodol yn ei le o fewn yr adran rheoli fflyd sy'n gyfrifol am ddadansoddi data.

Nododd KC y cytunwyd i ddod ag adroddiad yn ôl i gyfarfod mis Ionawr.

**Cam gweithredu A19 – Bod y Cyd-bwyllgor Archwilio yn adolygu’r cynnydd o ran gweithredu’r argymhellion yn yr adolygiad cydweithredol o Delemateg ym mis Ionawr 2025.**

* 1. **Ystyried yr Adolygiad Sicrwydd o Reoli Adnoddau Dynol – Cydymffurfiaeth Amser Hyblyg**

Ystyriodd y pwyllgor ’yr adroddiad ar yr adolygiad sicrwydd Rheolaeth AD - Cydymffurfiaeth oriau hyblyg a oedd â sicrwydd cyfyngedig.

Tynnodd JM sylw at bwyntiau allweddol o'r adolygiad. Roedd y cyntaf yn ymwneud â'r staff hynny sydd wedi mynd y tu hwnt i'r uchafswm oriau y gallant eu cario drosodd ar ddiwedd y cyfnod a sut mae rheolwyr wedi cymeradwyo hyn heb roi sail resymegol glir. Dywedwyd y dylai'r polisi fod yn gliriach ynghylch yr hyn y gellir ei ddwyn ymlaen.

Roedd yr ail bwynt hefyd yn ymwneud â'r system ac yn benodol balansau debyd unigolion. Roedd yna unigolion a oedd yn cario balansau debyd uwchlaw'r lefel a ganiateir. Nodwyd bod angen ymchwilio pam fod unigolion mewn cydbwysedd debyd gan fod yr achosion a ystyriwyd fel rhan o'r adolygiad yn dangos bod unigolyn ar y rota anghywir.

Codwyd pwynt pellach mewn perthynas â sampl o gofnodion a wiriwyd fel rhan o'r adolygiad a oedd yn dangos gwallau archebu. Nodwyd ymhellach nad yw'r polisi presennol yn glir ar y prosesau mewn perthynas â debydau a chredydau.

Dywedodd SC wrth yr aelodau, ar adeg yr adolygiad, fod 595 o staff ar draws y sefydliad yn rhan o'r cynllun oriau hyblyg. Mae nifer o argymhellion a chamau gweithredu eisoes wedi’u rhoi ar waith a bydd yr adolygiad o’r polisi oriau hyblyg wedi’i gwblhau erbyn diwedd mis Awst. Roedd wedi'i ohirio'n flaenorol tra'n aros am ganlyniad yr archwiliad mewnol. Dywedodd SC fod craffu a goruchwylio cydymffurfiaeth oriau hyblyg bellach wedi'i gynnwys fel eitem agenda ar y Gweithgor Goramser a gadeirir gan y Prif Gwnstabl Cynorthwyol.

Nododd yr aelodau bryderon ynghylch a yw'r polisi wedi'i gamddefnyddio i ganiatáu i staff gael gwyliau ychwanegol fel eithriad, ac a oes risg o ran iechyd a lles o ganlyniad i staff yn cael cronni gormod o oriau. Cafwyd trafodaeth mewn perthynas â chysondeb gweithredu ar draws y sefydliad ac a oedd materion yn ymwneud â thegwch.

Gofynnodd KC a oedd cyfle i AD fonitro a goruchwylio meysydd y polisi oriau hyblyg. Dywedodd SC fod hyn yn deillio o broblem capasiti o ran archwilio 595 o staff yn fisol. Cytunodd LW â hyn a chydnabu fod angen ymddiried mewn rheolwyr llinell i reoli eu timau'n briodol.

Nododd CM y diwygiad i'r Polisi Amser Hyblyg a holodd a fyddai unrhyw gyfathrebu mewnol gyda staff yn eu hysbysu o'r polisi er mwyn darparu eglurder ar draws y sefydliad. Dywedodd SC fod cyfathrebiadau byr yn cael eu dosbarthu yn dilyn yr archwiliad i atgoffa pobl o'r polisi presennol. Dywedodd GM wrth y pwyllgor fod cyfathrebu mewn perthynas â pholisïau wedi gwella yn sgil cyflwyno cylchlythyr misol sy'n cael ei lanlwytho ar y fewnrwyd i hysbysu staff a swyddogion am y polisïau diweddaraf sydd wedi'u diweddaru.

* 1. **Ystyried yr Adolygiad Sicrwydd Llywodraethu (yr Uned Troseddau Cyfundrefnol Rhanbarthol, Gan Bwyll a Chymru Gyfan) (2023/24)**

Ystyriodd y pwyllgor yr Adolygiad Sicrwydd Llywodraethu mewn perthynas â Gan Bwyll, Cymru Gyfan a’r Uned Troseddau Cyfundrefnol Rhanbarthol a gafodd sicrwydd sylweddol.

* 1. **Ystyried Adroddiad Blynyddol Archwilio Mewnol 2023/24**

Ystyriodd y Pwyllgor Adroddiad Blynyddol Archwilio Mewnol 2023/24. Dywedodd JM wrth yr aelodau am grynodeb canlyniadau cyffredinol yr adolygiadau a gynhaliwyd yn 2023/2024 sef bod 12 sicrwydd sylweddol, 12 sicrwydd rhesymol a dau sicrwydd cyfyngedig. Mae’r nifer uchaf o argymhellion yn ymwneud â chydymffurfiaeth, sef lle y disgwylir hyn ac sy’n gyson â sefydliadau eraill.

* 1. **Ystyried yr adolygiad Sicrwydd o Drwyddedu Drylliau Saethu (2024/25)**

Ystyriodd y pwyllgor yr adolygiad Sicrwydd o Drwyddedu Drylliau Saethu. Dywedodd JM fod y lefel sicrwydd yn sylweddol.

Cododd FS bryderon lle nodwyd nad oedd hawliau apelio unigolion wedi’u darparu neu wedi’u datgan iddynt. Mae hyn yn codi pryderon ynghylch diffyg cydymffurfio posibl o ran hawl pobl i apelio. Cadarnhaodd RL fod proses hawl i apelio ar waith a chadarnhaodd fod nifer o bobl yn apelio a bod cofnod yn cael ei gadw. Dywedodd EH efallai nad oedd yr unigolyn wedi arfer ei hawl i apelio ond y byddai angen gwirio’r manylion.

Cododd JJ bwynt mewn perthynas â sylw yn yr adroddiad am swyddog yn gadael neu'n ymddeol a thynnodd sylw at bwysigrwydd cadw cof corfforaethol.

1. **Datganiad Llywodraethu Blynyddol 2023/2024**

Ystyriodd yr aelodau Ddatganiad Llywodraethu Blynyddol 2023/2024. Nododd yr aelodau fod yr adolygiad yn grynodeb cynhwysfawr a llawn gwybodaeth o'r trefniadau sydd ar waith i hyrwyddo llywodraethu da.

1. **Ystyried Rhestr Wirio Rheolaeth Ariannol CIPFA**

Ystyriodd y Pwyllgor Restr Wirio Rheolaeth Ariannol Sefydliad Siartredig Cyllid Cyhoeddus a Chyfrifyddiaeth (CIPFA). Darparodd ND grynodeb o rywfaint o'r gwaith sy'n cael ei wneud mewn perthynas â llywodraethu a dywedodd y byddai'r Uwcharolygydd Louise Harris yn rhoi cyflwyniad manwl yng nghyfarfod mis Hydref ynghylch y cylch cynllunio a sicrwydd sy'n cael ei weithredu. Bydd y dull cydgysylltiedig hwn yn helpu i nodi unrhyw themâu neu dueddiadau posibl sy'n deillio o adroddiadau megis adroddiadau Arolygiaeth Cwnstabliaeth a Gwasanaethau Tân ac Achub Ei Fawrhydi ac adroddiadau Archwilio Mewnol a ddefnyddir i ddatblygu polisïau, strategaethau neu gynlluniau megis y cynllun ariannol tymor canolig.

Nododd KC fod cyfle wrth symud ymlaen i’r pwyllgor gael rhagor o wybodaeth mewn perthynas â gwerth am arian a chael sicrwydd bod y sefydliad yn cyflawni gwerth am arian nid yn unig o safbwynt arian parod ond hefyd o safbwynt gwerth cymdeithasol. Cynhelir diwrnod hyfforddi Pwyllgor Archwilio Cymru Gyfan ym mis Medi ac mae gwerth am arian ar yr agenda ac efallai rhywbeth y gall y pwyllgor ei archwilio yn dilyn yr hyfforddiant.

Ar ôl ystyried yr adroddiad, gofynnodd y pwyllgor am gael adroddiad diweddaru ymhen chwe mis ar y cynnydd sy'n cael ei wneud o ran rhoi'r camau gweithredu sydd wedi'u cynnwys yn rhestr wirio rheolaeth ariannol CIPFA ar waith.

**Cam gweithredu A20 – Bod y Cyd-bwyllgor Archwilio yn cael adroddiad diweddaru ymhen chwe mis ar y cynnydd o ran gweithredu'r camau a gynhwysir yn Rhestr Wirio Rheolaeth Ariannol CIPFA.**

1. **Ymholiadau archwilio i'r rhai sy'n gyfrifol am lywodraethu.**

Ystyriodd yr aelodau lythyr Archwilio Cymru yn ymwneud ag ymholiadau archwilio i'r rhai sy'n gyfrifol am lywodraethu. Dywedwyd wrth y pwyllgor mai datganiad yw hwn sy'n cael ei gwblhau er mwyn i Archwilio Cymru roi sicrwydd fel rhan o'r broses archwilio bod trefniadau ar waith i ymdrin â'r meysydd sydd wedi'u cynnwys yn yr adroddiad. Ychwanegodd JB mai llythyr safonol yw hwn y mae Archwilio Cymru yn ei anfon bob blwyddyn i gwmpasu'r meysydd yn unol â'r safonau archwilio at ddibenion sicrwydd Archwilio Cymru.

1. **Diweddariad Adolygiad yr Heddlu**

Ystyriodd y pwyllgor Adolygiad yr Heddlu ac nid oedd ganddo unrhyw gwestiynau.

1. **Diweddariad Adnoddau Dynol**

Ystyriodd y pwyllgor yr adroddiad Diweddaru ar Adnoddau Dynol y gofynnwyd amdano mewn cyfarfod blaenorol. Dywedwyd wrth yr aelodau bod yr adroddiad yn cynnwys gwybodaeth am ddau fater penodol. Roedd mater un yn ymwneud ag ymatebion AD i adolygiadau archwilio ac roedd yr ail yn ddiweddariad ar bolisïau AD. Dywedodd SC mewn perthynas â'r mater cyntaf y bu adegau pan oedd AD wedi cael gwybod am archwiliad ar fyr rybudd a bod argaeledd swyddogion wedi cael effaith ar yr adolygiad. Yn ail, bu problemau o ran deall cwmpas yr adolygiad ac amserlen cael y cwmpas.

Cadarnhaodd ND y bu newidiadau i gynllun archwilio 2024/25 y cytunwyd arnynt gan y Grŵp Llywodraethu Archwilio a bydd y trefniadau ar gyfer holl archwiliadau 2024/25 gan gynnwys amseriadau a chwmpas yn cael eu dosbarthu i benaethiaid adrannau cyn yr archwiliad.

Awgrymodd LW ei bod yn hapus i fynychu cyfarfodydd y Grŵp Llywodraethu Archwilio wrth symud ymlaen i sicrhau ymgysylltiad AD llawn a chefnogi cynllunio.

Yr ail fater yn yr adroddiad oedd diweddariad polisi AD fel y gofynnwyd gan yr aelodau yn flaenorol. Ystyriodd yr aelodau yr wybodaeth yn yr adroddiad a oedd yn nodi bod angen diweddaru nifer o bolisïau.

1. **Ystyried Cofrestr Risg Gorfforaethol yr Heddlu**

Ystyriodd y pwyllgor gofrestr risg gorfforaethol yr heddlu. Darparodd GM ddiweddariad ynghylch y newidiadau parhaus a'r gwaith sy'n digwydd o amgylch y gofrestr risg. Gofynnodd y pwyllgor pam nad yw hysbysiad gorfodi Swyddfa’r Comisiynydd Gwybodaeth wedi’i gofnodi ar y gofrestr risg gorfforaethol gan ei fod yn hysbysiad statudol y gellir ei orfodi’n gyfreithiol ar y sefydliad. Dywedodd GM fod hwn ar gofrestr risg yr adran ar gyfer rheoli gwybodaeth. Dywedodd JJ fod angen i'r risg fod yn weladwy ac mae'n fodlon os yw wedi'i chynnwys ar gofrestr risg yr adran.

1. **Ystyried Cofrestr Risg SCHTh**

Darparodd NE ddiweddariad ar gofrestr risg SCHTh a chadarnhaodd fod dwy risg wedi'u dileu. Un oedd y risg mewn perthynas â’r trefniadau cymorth busnes, sydd wedi’i dileu gan fod tîm llawn yn cael ei gyflogi bellach. Mae’r ail risg sydd wedi’i dileu yn ymwneud â chyllid Swyddogion Cefnogi Cymunedol yr Heddlu ac wedi’i dileu oherwydd ei fod bellach yn fater sy’n cael ei reoli’n fewnol gan yr heddlu gan fod y cyllid wedi’i dorri. Mae un risg wedi’i hychwanegu at y gofrestr mewn perthynas â chyllid gan y Weinyddiaeth Gyfiawnder gan nad oes unrhyw arwydd a fydd y cyllid yn parhau ar ôl mis Mawrth 2025. Gallai hyn arwain at ddiffyg o £1.4 miliwn.

1. **Adroddiad Maes Busnes Risg Rheoli Gwybodaeth yr Heddlu a Rhyddid Gwybodaeth**

Bu'r pwyllgor yn ystyried adroddiad mewn perthynas â risg rheoli gwybodaeth yr heddlu a maes busnes rhyddid gwybodaeth ehangach. Dywedodd GM fod risg rheoli gwybodaeth yr heddlu yn cael ei thynnu oddi ar y gofrestr risg wrth i faterion ddatblygu a phenderfynwyd tynnu llinell oddi tani a'i godi fel risg yn y dyfodol pe byddai unrhyw faterion pellach yn codi.

Dywedwyd wrth y pwyllgor fod cynllun gwella wedi’i ddatblygu yn 2018 ond bod materion tebyg wedi codi’n fwy diweddar sydd wedi arwain at yr hysbysiad gorfodi gan Swyddfa’r Comisiynydd Gwybodaeth a’r gofyniad am gynllun gwella newydd. Dywedodd GM y cysylltwyd â Heddlu Gogledd Cymru sy'n derbyn nifer tebyg o geisiadau rhyddid gwybodaeth ond sydd â chyfradd gydymffurfio uwch. Y gobaith yw y bydd hyn yn hwyluso rhannu arferion gorau.

Rhannodd y cadeirydd sylwadau gan DM a chais bod diweddariad pellach yn ymwneud â'r cynnydd sy'n cael ei wneud yn erbyn y cynllun gweithredu yn cael ei gyflwyno i gyfarfod yn y dyfodol.

**Cam gweithredu 22 – Bod y pwyllgor yn cael diweddariad pellach mewn perthynas â rheoli gwybodaeth a chynllun gweithredu Swyddfa’r Comisiynydd Gwybodaeth yn y cyfarfod nesaf.**

1. **Diweddariad Cyffredinol ar Reoli Gwybodaeth**

Ystyriodd y pwyllgor adroddiad a oedd yn rhoi'r wybodaeth ddiweddaraf am reoli gwybodaeth. Mewn perthynas â thoriadau data dywedwyd wrth yr aelodau y bu cynnydd bychan ers y llynedd gyda 66 o doriadau hyd yn hyn ar gyfer 2024.

Dywedwyd wrth yr aelodau bod cynllun gweithredu ar waith yn dilyn hysbysiad gorfodi Swyddfa’r Comisiynydd Gwybodaeth sydd wedi'i gyhoeddi yn unol â deddfwriaeth. Nododd yr aelodau bod disgwyliad o 90% o gydymffurfiaeth wrth ymateb i geisiadau rhyddid gwybodaeth o fewn yr amserlenni statudol ond mae’r perfformiad presennol tua 63%, mae hyn yn rhannol oherwydd yr ôl-groniad sy’n effeithio ar y ffigyrau. Mae problemau hefyd gyda cheisiadau am fynediad at ddata gan y testun oherwydd bod staff yn cael eu symud i ddelio â cheisiadau rhyddid gwybodaeth ond mae cynllun ar waith bellach i’r Prif Arolygydd sydd wedi bod yn adolygu’r prosesau rhyddid gwybodaeth adolygu’r prosesau diogelu data i geisio symleiddio’r broses.

Nododd yr aelodau y bu gwelliannau yn y ffigurau ac roeddent yn falch o hyn a byddant yn parhau i fonitro hyn yn y dyfodol.

1. **Adroddiad TGCh mewn ymateb i Gwestiynau Aelod Archwilio**

Cynigiodd KC symud yr adroddiad TGCh i'r cyfarfod nesaf oherwydd nad oedd digon o amser i'w ystyried.

**Cam gweithredu A23 – Gan nad oes digon o amser i ystyried yr adroddiad TGCh mewn ymateb i gwestiynau'r aelod archwilio, ei gynnwys ar yr agenda ar gyfer y cyfarfod nesaf.**

1. **Diweddariad ar Weithgaredd Twyll**

Rhoddodd NE ddiweddariad byr mewn perthynas ag unigolion sy'n dilyn diddordebau busnes ategol heb hysbysu'r heddlu. Gofynnodd y pwyllgor am gael cyflwyno papur briffio yn y cyfarfod nesaf.

**Cam gweithredu A24 – Bod aelodau'n cael eu briffio yn y cyfarfod nesaf ar weithgarwch twyll presennol.**

1. **Diweddariad Llafar ar TGCh Aelodau a Mynediad at Bapurau**

Darparodd NE ddiweddariad ei fod wedi cyfarfod â chynrychiolwyr o'r adran TGCh ac mae ymchwiliadau wedi dechrau i ddeall a yw'n bosibl darparu mynediad gwestai i aelodau i ganiatáu iddynt ddefnyddio sianeli teams penodol a phapurau cysylltiedig. Os yw'r model yn bosibl ac yn ymarferol, yna gofynnir i aelodau'r Cyd-bwyllgor Archwilio ei brofi.

1. **Diweddariadau gan aelodau – 15 munud**

Nid oedd unrhyw ddiweddariadau gan aelodau i'w nodi.

1. **Unrhyw fater arall**

Soniodd FR y bydd TIAA yn rhyddhau gweminar ar chwythu'r chwiban a fydd yn cael ei rhannu ag aelodau.

Gwnaeth JJ gais am raglen cynefino i aelodau newydd gan nad yw hi a DM wedi derbyn un a byddai’n fuddiol darparu trosolwg o’r heddlu a gwaith Comisiynydd yr Heddlu a Throsedd. Awgrymwyd ymhellach y dylid cynnwys gwybodaeth allweddol megis byrfoddau ac acronymau.

**Cam gweithredu A25 – Ystyried cynnwys adolygiad o'r polisi a gweithdrefnau chwythu'r chwiban yng Nghynllun Archwilio Mewnol 2025/26.**

**Cam gweithredu A26 – Dosbarthu gweminar TIAA mewn perthynas â chwythu'r chwiban i'r aelodau.**

**Cam gweithredu A27 – Sefydlu rhaglen gynefino ar gyfer yr aelodau newydd i gynnwys ymweliadau ag adrannau perthnasol a darparu gwybodaeth allweddol megis byrfoddau ac acronymau.**

**Dyddiad y cyfarfod nesaf:2 Hydref 2024**

|  |  |
| --- | --- |
|  | CRYNODEB O’R CAMAU GWEITHREDU O’R CYFARFOD AR (31 Gorffennaf 2024) |
| **Rhif y cam gweithredu**  | **Crynodeb o'r cam gweithredu** | **I'w symud ymlaen gan** |  **Cynnydd** |
| A13 | Bod y cyflwyniad a ddarparwyd yn y cyfarfod mewn perthynas â cham gweithredu 55 ynghylch Cydymffurfiaeth Statudol Ystadau yn cael ei ddosbarthu i aelodau'r pwyllgor | NE | **Cwblhawyd** – Dosbarthwyd y cyflwyniad i'r aelodau ar 31 Gorffennaf. |
| A14 | Bod y pwyllgor yn cynnal hunanasesiad o’r broses archwilio mewnol a gynhaliwyd gan TIAA ymhen 12-18 mis. | Prif Swyddog Cyllid | **Ar y gweill** – cynhelir hunanasesiad o’r broses archwilio mewnol ac adroddir yn ôl i’r pwyllgor yn ystod 2025/2026 |
| A15 | Bod y pwyllgor yn cael yr asesiad allanol o archwilio mewnol a gynhaliwyd yn 2022 i roi sicrwydd. | FR | **Cwblhawyd** – Dosbarthwyd gwybodaeth i aelodau ar 12 Medi |
| A16 | Bod yr adroddiad a ystyriwyd gan y Grŵp Llywodraethu Archwilio mewn perthynas â'r cynnydd yn erbyn cynllun blynyddol archwilio mewnol yn cael ei ddosbarthu i'r pwyllgor a'i gynnwys ar agendâu'r dyfodol. | NE | **Cwblhawyd** – Dosbarthwyd y cyflwyniad i'r aelodau ar 31 Gorffennaf. |
| A17 | Bod TIAA yn adolygu'r canlyniadau sydd wedi'u cynnwys yn yr Adolygiad Cydweithredol o'r Ddeddf Diogelu Data i ddeall y rhesymeg y tu ôl i'r canlyniadau a bod adroddiad diwygiedig yn cael ei gyflwyno i gyfarfod nesaf y pwyllgor. | FR | **Ar y gweill** - bydd yr adroddiad yn cael ei gynnwys ar agenda'r cyfarfod nesaf. |
| A18 | Bod y Grŵp Llywodraethu Archwilio yn sefydlu ac yn cynnal rôl i sicrhau y cedwir at unrhyw weithdrefnau rheoli a nodir trwy adolygiadau archwilio mewnol a’u bod yn cael eu gweithredu. | Prif Swyddog Cyllid/Prif Swyddog Gweithredol | Ar y gweill – Y cylch gorchwyl i'w adolygu yng nghyfarfod mis Medi |
| A19 | Bod y Cyd-bwyllgor Archwilio yn adolygu’r cynnydd o ran gweithredu’r argymhellion yn yr adolygiad cydweithredol o Delemateg ym mis Ionawr 2025. | Y Cyd-bwyllgor Archwilio | **Ar y gweill** - bydd hyn yn cael ei gynnwys yng nghyfarfod y Cyd-bwyllgor Archwilio ym mis Ionawr 2025. |
| A20 | Bod y Cyd-bwyllgor Archwilio yn cael adroddiad diweddaru ymhen chwe mis ar y cynnydd o ran gweithredu'r camau a gynhwysir yn Rhestr Wirio Rheolaeth Ariannol CIPFA. | Prif Swyddog Cyllid | **Ar y gweill** – bydd hyn yn cael ei gynnwys yng nghyfarfod y Cyd-bwyllgor Archwilio ym mis Ionawr 2025. |
| A21 | Bod y pwyllgor yn cael diweddariad pellach mewn perthynas â rheoli gwybodaeth a chynllun gweithredu Swyddfa’r Comisiynydd Gwybodaeth yn y cyfarfod nesaf | DJ | **Wedi'i gwblhau** - mae hyn wedi'i gynnwys ar agenda'r cyfarfod hwn. |
| A22 | Gan nad oes digon o amser i ystyried yr adroddiad TGCh mewn ymateb i gwestiynau'r aelod archwilio, ei gynnwys ar yr agenda ar gyfer y cyfarfod nesaf | NE | **Ar y gweill** - bydd yr adroddiad yn cael ei gynnwys ar agenda'r cyfarfod nesaf. |
| A23 | Bod yr aelodau'n cael briff yn y cyfarfod nesaf mewn perthynas â'r gweithgarwch twyll sy'n cael ei wneud ar hyn o bryd. | HD | **Ar y gweill** - bydd yr adroddiad yn cael ei gynnwys ar agenda'r cyfarfod nesaf. |
| A24 | Bod ystyriaeth yn cael ei roi i gynnwys adolygiad o bolisi a gweithdrefnau chwythu'r chwiban yng Nghynllun Blynyddol Archwilio Mewnol 2025/26 | Grŵp Llywodraethu Archwilio | **Ar y gweill** – Bydd hyn yn cael ei ystyried gan y Grŵp Llywodraethu Archwilio |
| A25 | Bod gweminar TIAA mewn perthynas â chwythu'r chwiban yn cael ei ddosbarthu i'r aelodau.  | FR | **Cwblhawyd** – Dosbarthwyd gwybodaeth i aelodau ar 12 Medi |
| A26 | Bod rhaglen gynefino yn cael ei sefydlu ar gyfer yr aelodau newydd i gynnwys ymweliadau ag adrannau perthnasol a darparu gwybodaeth allweddol megis byrfoddau ac acronymau. | Prif Swyddog Gweithredol/NE | **Ar y gweill** - bydd yr adroddiad yn cael ei gynnwys ar agenda'r cyfarfod nesaf. |